AfriForum se Bethal-tak maak 'n verskil in gemeenskap - AfriForum
Die AfriForum-tak in Bethal het weer eens bewys dat hulle nie swak dienslewering sal aanvaar nie. Gedurende April 2019 is verskeie projekte van stapel gestuur om die dorp op te hef. Dié projekte is almal met behulp van die gemeenskap aangepak met die doel om Bethal weer tot die pragdorp wat dit eens was te herstel.
Die tak het 14 nuwe asblikke aangeskaf en op plekke in die dorp aangebring waar rommelstrooi 'n probleem is.
Bethal se slaggatprojek is ook voortgesit en het in Aprilmaand spesifiek op Vermooten-, Kleijnhans- en Malherbestraat gefokus. Meer as 500 sakke teer is reeds hierdie jaar gebruik om slaggate op te vul.
Verder het die tak gras gesny en gedeeltes oorkant die Nestlé-gebou, die polisiestasie en langs die N17 ontbos. "Die lang gras is nie net 'n groot veiligheidsrisiko nie, maar ook 'n brandgevaar tydens die komende brandseisoen," sê Ingrid Human, voorsitter van AfriForum se Bethal-tak.
'n Vergadering is ook met besigheidsrolspelers in Bethal belê waartydens terugvoer verskaf is oor die werksaamhede van AfriForum se Bethal-tak in 2018 en verdere beplanning vir 2019 bespreek is.
"Die dorp se verval noop ons almal om saam te span en ons probleme aan te pak – dit is die enigste manier om 'n daadwerklike verandering in Bethal sigbaar te maak," sê Hennie Bekker, AfriForum se distrikskoördineerder vir die Laeveld.
Raak vandag nog by AfriForum se Bethal-tak betrokke: SMS "Bethal" na 45350 (R1).
Post Tags:	#Bethal#herstel#Ontbos#ophef#Rommel#Skoonmaak#Slaggate#snoei#sny#swak dienslewering#vullisdromme
Die burgerregte-inisiatief AfriForum het die Suid-Afrikaanse regering se besluit verwelkom om nie te appelleer teen die Suid-Gautengse hoë hof se…
Lees meer AfriForum verwelkom regeringsbesluit om nie teen Grace Mugabe-uitspraak te appelleer nieContinue
Die AfriForum-tak in Naboomspruit het die afgelope twee weke verskeie projekte van stapel gestuur om dié dorp op te hef.
Lees meer AfriForum maak 'n verskil in NaboomspruitContinue
AfriForum en Gaan Groen Knysna het op 16 Februarie 2018 bome aan die Knysna Plaaslike Munisipaliteit geskenk, wat geplant is…